Ivan Horváth (skladateľ)

Ivan Horváth (* 16. február 1935, Bratislava† 18. január 2021, Bratislava) bol slovenský hudobný skladateľ, dirigent,http://www.oldweb.rozhlas.sk/inetportal/web/index.php?lang=1&stationID=4&page=showNews&id=80690 Hudobný skladateľ Ivan Horváth redaktor a dramaturg.

Syn spisovateľa Ivana Horvátha. Od detstva sa učil hre na klavír. Vyštudoval Vyššiu školu pedagogickú, hudobná výchovu (profesor Eugen Suchoň) a slovenčinu. Potom externe kombináciu hru na klavír (Vysoká škola pedagogická) a hudobnú teóriu na fakulte Hudobných vied (VŠMU). Venoval sa tiež štúdiu amerických teoretických publikácii z oblasti jazzu a originálnych aranžmánov takých aranžérov ako sú Quincy Jones, Oliver Nelson, Henry Mancini a ďalších.

Medzi rokmi 1956 – 1958 bol členom džezového kvinteta (klavír) Karola Ondreičku. Komponovať začal v roku 1960. Najskôr džezové skladby. Skladba „Siluety“ bola prvou slovenskou skladbou z oblasti slovenského džezu, ktorá bola na albume Československý jazz (1962). Skladbu nahralo Bratislavské jazzové quarteto. Venoval sa však najmä veľkoorchestrálnemu džezu ktorý nahrával s Tanečným orchestrom (neskôr Big band Slovenského rozhlasu). Po roku 1965 sa postupne začal orientovať na populárnu hudbu. Od roku 1970, po udelení Zlatej Bratislavskej lýry (hlasovalo 10  porôt z celého Československa), sa zameral výlučne len na populárnu hudbu. Medzi rokmi 1976 – 1994 bol dramaturgom Tanečného orchestra Československého rozhlasu.http://www.ta3.com/sk/host-online/10_spomienky-na-karla-svobodu  Spomienky na Karla Svobodu: Ivan Horváth

 Ocenenia 
 1970 Zlatá Bratislavská lýra, za pieseň „Slová“ interpretovanú Marcelou Laiferovou, text k piesni napísal Ivan Úradníček
 1975 Strieborná Bratislavská lýra, za pieseň „Májový vánok“ interpretovanú Janou Kocianovou, text k piesni napísal Boris Droppa 
 Ďalšie ocenenia na festivaloch
 1975, Cena Zväzu slov. skladateľov

 Hudobná spolupráca 
V rámci tvorby piesní spolupracoval s Tatianou Hubinskou, Marcelou Laiferovou, Evou Kostolányiovou, Janou Kocianovou, Marikou Gombitovou, Karolom Duchoňom, M. Drobným, Dušanom Grúňom, Evou Sepešiovou, Evou Mázikovou, Zdenou Studenkovou, Marikou Škultétyovou, Silviou Slivovou, Petrom Stašákom, Evou Strakovou, Blankou Bezákovou, I. Kalmanovou, Elena Martincovà, Zdenom Sychrom, Alenou Tichou, Ivom Hellerom, I. Ivaškom, Evou Biháryovou, Lýdiou Volejníčkovou, Jánom Gregušom, Gabrielou Hermélyovou, Evou Máriou Uhríkovou, Bezinkami, Zuzanou Martinsen, Marcelou Molnárovou, Miroslavom Ličkom a inými.

 Iná činnosť 
Ivan Horváth bol členom výboru Medzinárodného jazzového festivalu Praha. Spolu s Igorom Wasserbergerom  bol autorom publikácie „Základy jazzovej interpretácie“ ktorú napísali v roku 1966, knihu vydal Opus v roku 1972.

 Tvorba 
 Hudba 
 Siluety 
 1976 Malá rodinná hra

 Piesne 

 Známe hity 
 „More“ – Eva Sepešiová – (Ivan Horváth / Ivan Úradníček)
 „Slová“ – Marcela Laiferová – (Ivan Horváth / Ivan Úradníček) – Zlatá Bratislavská lýra – 1970
 „Zimné kvety“ – Eva Kostolányiová – (Ivan Horváth / Ján Turan)
 „Láska na dlani“ – Zdena Studenková – (Ivan Horváth / Peter Guldan)
 „Málo miesta v srdci mám“ – Jana Kocianová – (Ivan Horváth / Jozef Augustin Štefánik)
 „Vdýchni“ – Eva Máziková – (Ivan Horváth / Peter Petiška)
 „Svet zázrakov“ – Marcela Laiferová – (Ivan Horváth / Zoro Laurinc)
 „Zrnko soli“ – Karol Duchoň a Jana Kocianová – (Ivan Horváth / Ján Turan)
 „Buď mojím prílivom“ – Peter Stašák – (Ivan Horváth / Tomáš Janovic)
 „Minúty“ – Elena Martincová – (Ivan Horváth / Peter Petiška)
 „Kvapka medu“ – Marcela Laiferová – (Ivan Horváth / Tomáš Janovic)
 „Dievča z diskotéky“ – Blanka Bezáková – (Ivan Horváth / Ľuboš Zeman)
 „Napíš mi“ – S. Slivová – (Ivan Horváth / Ján Štraser)
 „Bezočivá“ – Elena Martincová – (Ivan Horváth / J. Staneková)
 „Kadiaľ vchádza zima“ – Karol Duchoň – (Ivan Horváth / Tomáš Janovic)
 „Povedz mi svoj sen“ – Eva Kostolányiová – (Ivan Horváth / Zoro Laurinc)
 „Buď láskavou ozvenou“ – Dušan Grúň – (Ivan Horváth / Boris Droppa)
 „Mávni krídlami“ – Eva Straková – (Ivan Horváth / Alojz Čobej)
 „Bez veľkých obetí“ – Peter Stašák – (Ivan Horváth / Jozef Augustin Štefánik)

 Knihy 
 1972 Igor Wasserberger, Ivan Horváth: Základy jazzovej interpretácie, Opushttp://www.hc.sk/src/jazzman.php?lg=sk&oid=760  Hudobné centrum - Igor Wasserberger

 Referencie 

 Pozri aj 
 Bratislavská lýra

 Externé odkazy 
 Osobnosti.sk - Ivan Horváth

Kategória:Slovenskí hudobní skladatelia
Kategória:Slovenskí dirigenti
Kategória:Slovenskí rozhlasoví dramaturgovia
Kategória:Osobnosti z Bratislavy